Jakob Hutter

Jakob HUTTER (proks. 1500 - 25a de februaro 1536), estis tirola anabaptisto; gvidanto kaj fondinto de la huteranoj.

 Vivo kaj laboro 
Hutter naskiĝis en Moos proksime de St. Lorenzen en la Puster Valo en la distrikto de Tirolo (nuntempe Sudtirolo - Italujo). Li lernis por ĉapelfaristo en Prags en la Puster Valo kaj iĝis migranta metiisto.

Li unue renkontis anabaptistojn en Klagenfurt kaj baldaŭ poste estis konvertita al ilia kredo. Li komencis prediki en la tirola regiono, formante plurajn malgrandajn komunumojn. En 1529, aŭtoritatoj en Tirolo komencis persekuti anabaptistojn. Hutter kaj kelkaj aliaj iris por esplori Moravion, ĉar ili aŭdis ke la persekuto ne estis tiel severa tie. Ili trovis, ke la situacio estis efektive pli indulgema kaj la tirolaj anabaptistoj decidis elmigri. Malgranda grupo elmigris, sed Hutter restis en Tirolo kiel pastro de tiuj, kiuj ne elmigris.

Hutter evitis kapton fare de la aŭtoritatoj ĉar aliaj kaptitaj rebaptistoj ne rivelis lian restadejon, eĉ sub severa torturo. En 1527, Ferdinando la 1-a, Arkiduko de Aŭstrio deklaris ke sorĉaj doktrinoj kaj herezaj sektoj "ne estos tolerataj."

Hutter iris al Moravio en 1533, kiam la persekuto de la anabaptistoj en Tirolo estis ĉe sia pinto. Ankaŭ multaj anabaptistoj de la Pfalz, Ŝvabio kaj Silezio venis al Moravio. Hutter unuigis la lokajn anabaptistajn parokanarojn, ebligante prosperon de anabaptismo en Moravio. Sub la gvidado de Hutter, pluraj da la parokanaroj adoptis la fruan kristanan praktikon de komunuma proprieto de varoj, aldone al iliaj anabaptistaj kredoj de malperforto, kaj plenkreskulbapto.

En 1535 la moravia registaro forpelis ĉiujn anabaptistojn de Moravio kaj ili disiĝis al ĉirkaŭaĵoj. Hutter estis resendita al Tirolo kie li estis arestata la 30an de novembro 1535 en Klausen kaj alportita al la fortikaĵo Branzoll. La 9an de decembro Hutter estis transigita al Innsbruck kie li estis pridemandadita kaj subpremita por elkonfesi. Eĉ sub severa torturo li ne elkonfesis aŭ rivelis la nomojn de aliaj rebaptistoj. Hutter estis juĝita al morto per fajro kaj mortis la 25an de februaro 1536 sur brulŝtiparo en Innsbruck antaŭ la Ora Tegmento. Laŭ la Hutterian Chronicle, totalo de 360 rebaptistoj estis ekzekutitaj en Tirolo.

La vortoj de Hutter estas registritaj en ok leteroj, skribitaj sub severa persekuto.

 Memorceremonio 
En Innsbruck Hutter estas memorita en stratnomo, Hutterweg kaj per plakedo ĉe la Ora Tegmento.

En 2006-2007 laboraktiva grupo kun reprezentantoj de protestantaj kaj katolikaj eklezioj en Tirolo laboris direkte al repacigo kun la huteranoj. La 25an de februaro 2007 la grupo, kune kun tri paroj invititaj por reprezenti la huteranoj, okazigis monumentceremonion ĉe la Ora Tegmento kaj komunopreĝo-servon en la malnova urbodomo en Innsbruck.

 Referencoj 

 Literaturo 
 The Chronicle of the Hutterian Brethren (Plough Publishing House 1987)

 Eksteraj ligiloj 

 Jakob Hutter en la Global Anabaptist Mennonite Encyclopedia Online (Tutmonda Anabaptist Mennonite Encyclopedia Online)

 Fonto 

Kategorio:Naskiĝintoj en la 16-a jarcento
Kategorio:Mortintoj en 1536
Kategorio:Rebaptismo
Kategorio:Kristanaj radikaluloj
Kategorio:Mortokondamnitoj pro herezo
Kategorio:Sankta Romia Imperio
Kategorio:Ekzekutitoj
Kategorio:Historio de Aŭstrio
Kategorio:Tirolo
Kategorio:Tirolanoj
Kategorio:Ekzekutitaj personoj de Aŭstrio